મોરબી શનાળા બાયપાસ ઉપર કામધેનુ પાર્ટી પ્લોટ નજીક ક્રિષ્ના ગ્રાઉન્ડ ખાતે યોજાતા યંગ ઇન્ડિયા ગ્રુપ આયોજિત સંકલ્પ નવરાત્રી મહોત્સવમાં દરરોજ સેંકડો ખેલૈયાઓ ઉમટી રહ્યા છે, પારિવારિક માહોલમાં સર્વજ્ઞાતિય આયોજનમાં ગઈકાલે ધારાસભ્ય બ્રિજેશભાઈ મેરજા, ભાજપ અગ્રણી રાજુભાઇ કાલરીયા, દિનેશભાઇ વડસોલા, સંજયભાઈ બાપોદરિયા સહિતના મહાનુભાવો હાજર રહ્યા હતા અને માતાજીની આરતી ઉતારવાનો લ્હાવો લીધો હતો.